**HUB Român de Inteligență Artificială - HRIA**

Proiect prioritar predefinit în cadrul

**Programului Creștere Inteligentă, Digitalizare și Instrumente Financiare 2021-2027**  
Prioritatea 1. Susținerea și promovarea unui sistem de CDI atractiv și competitiv în România  
**Acțiunea 1.2.** Sprijin pentru proiecte în domeniul tehnologiilor avansate pentru crearea de hub-uri de inovare și transfer tehnologic în domenii prioritare

**Informații selecție parteneri privați**

[1 Scop 2](#_Toc147243814)

[2 Obiective specifice ale colaborării 2](#_Toc147243816)

[3 Condiții de participare 3](#_Toc147243819)

[4 Buget 3](#_Toc147243821)

[5 Tipuri de activități și cheltuieli eligibile 3](#_Toc147243822)

[6 Rata de cofinanțare 4](#_Toc147243823)

[7 Durata 4](#_Toc147243824)

[8 Principii orizontale 4](#_Toc147243825)

[9 Evaluarea propunerilor de colaborare 5](#_Toc147243826)

[9.1 Primirea intențiilor/propunerilor de colaborare 5](#_Toc147243827)

[9.2 Verificarea eligibilității 6](#_Toc147243830)

[9.3 Evaluarea expresiilor de interes 6](#_Toc147243831)

[9.4 Publicarea rezultatelor evaluării 7](#_Toc147243832)

[9.5 Rezultatele competiției 7](#_Toc147243833)

[10 Calendarul competiției 8](#_Toc147243834)

[11 Solicitări de clarificare 8](#_Toc147243836)

# Scop

Universitatea Națională de Știință și Tehnologie POLITEHNICA București (UPB), în calitate de lider de parteneriat al proiectului prioritar HRIA, anunță deschiderea **procesului de selecție a partenerilor privați** (IMM-uri) pentru includerea acestora în consorțiul care va implementa proiectul "HUB Român de Inteligență Artificială", finanțat prin programul „**Creștere Inteligentă, Digitalizare și Instrumente Financiare 2021-2027”.**

Obiectivul general al proiectului este crearea și operaționalizarea Hub-ului Român de Inteligență Artificială pentru cercetare, dezvoltare și inovare în domeniul Inteligenței Artificiale (IA) prin dezvoltarea unui ecosistem de cercetare atractiv și competitiv care coagulează eforturile mediului academic și mediului economic, în scopul creării de cercetări științifice originale, al transferului rezultatelor cercetării către industrie și societate, al dezvoltării de noi produse și servicii, și pentru generarea unui nucleu de cunoaștere și dezvoltare în Inteligență Artificială integrat în Spațiul European de Cercetare (ERA). Durata estimată de implementare a proiectului este octombrie 2024 – decembrie 2029.

Informațiile conținute în prezentul document nu pot sa înlocuiască dispozițiile prezentate în documentele pe baza cărora a fost redactat, și anume:

* [Ghidul solicitantului aferent Acțiunii 1.2](https://mfe.gov.ro/pocidif-ghidul-solicitantului-aferent-actiunii-1-2-sprijin-pentru-proiecte-in-domeniul-tehnologiilor-avansate-prin-crearea-de-hub-uri-de-inovare-in-domenii-de-interes-strategic/)
* [Metodologia de selecție a partenerilor](https://mfe.gov.ro/wp-content/uploads/2023/09/9dc8fa18a0963b289c0854b8aff69a33.pdf)

Scopul prezentului apel al HRIA este selecția a minimum 8 entități private - întreprinderi mici și mijlocii (IMM) care vor participa, împreună cu partenerii publici, la îndeplinirea obiectivelor proiectului. Bugetul alocat entităților private (IMM-uri) în cadrul acestui apel este de 6.800.000 Euro. Bugetul mediu per proiect este de 850.000 Euro asistență financiară nerambursabilă.

IMM-urile eligibile ca parteneri în cadrul acestui proiect vor fi selectate în ordinea descrescătoare a punctajului obținut și în limita bugetului alocat competiției. Selecția va fi realizată conform metodologiei detaliate la punctul 9 și legislației în vigoare, într-un mod transparent. IMM-urile selectate vor semna Acordul de parteneriat cu entitățile publice din HRIA.

# Obiective specifice ale colaborării

Parteneriatul cu entitățile private selectate în această competiție vizează colaborarea pentru realizarea următoarelor obiective specifice:

* Cercetarea, Dezvoltarea și/sau fabricarea de prototipuri pentru produse, tehnologii, servicii noi sau semnificativ îmbunătățite bazate pe tehnologii de Inteligență Artificială de încredere și cu aplicabilitate în domenii precum: medicină și sănătate (imagistică medicală, diagnosticare, medicină preventivă și personalizată, viață activă și asistată), securitate cibernetică și spațiu (aplicații inteligente pentru securitate cibernetică și supravegherea spațiului), orașe inteligente (eficiență energetică inteligentă, soluții integrate pentru orașe inteligente, soluții pentru o viață sănătoasă), mediu (soluții inteligente pentru monitorizarea schimbărilor climatice, detectarea, monitorizarea și prevenirea situațiilor de urgență, analiza imaginilor obținute de sateliți și drone);
* Întărirea capacității de inovare a întreprinderilor și consolidarea contribuției acestora la crearea de noi produse / sisteme / tehnologii / servicii bazate pe IA cu aplicabilitate în domeniile mai sus menționate și cu potențial de exploatare comercială;
* Dezvoltarea de linii pilot în cadrul IMM-urilor, cu un obiectiv de maturitate TRL 8 al soluțiilor dezvoltate;
* Racordarea cercetării aplicative și a progresului tehnologic în IA din România la evoluția și cerințele mediului socio-economic.

# Condiții de participare

* Participanții la procesul de selecție trebuie să îndeplinească criteriile de eligibilitate prezentate în [Metodologia de selecție a partenerilor](https://mfe.gov.ro/wp-content/uploads/2023/09/9dc8fa18a0963b289c0854b8aff69a33.pdf);
* Propunerea de colaborare descrisă în Expresia de Interes (*Anexa I* la prezentul pachet de informații) este făcută de o microîntreprindere, întreprindere mică sau mijlocie, în sensul legislației în vigoare din domeniul ajutorului de stat, care are în obiectul său de activitate cercetarea și dezvoltare și se va realiza în parteneriat cu organizațiile de cercetare din cadrul HRIA;
* Expresia de interes răspunde obiectivului general al proiectului HRIA, obiectivelor specifice ale colaborării, dovedește gradul de noutate al produselor / sistemelor / tehnologiilor / serviciilor bazate pe Inteligență Artificială propuse și racordarea acestora la cerințele mediului socio-economic;
* Expresia de interes conține detalii legate de tipul / tipurile de colaborare intenționate/propuse;
* Propunerile de colaborare trebuie să se concretizeze cu un nivel de minim TLR 6 și să fie însoțite de Planul de afaceri (Anexa II la prezentul pachet de informații);
* Propunerile de colaborare se încadrează în cel puțin unul dintre domeniile de specializare inteligentă definite în cadrul Strategiei Națională de Cercetare, Inovare și Specializare Inteligentă 2022-2027[[1]](#footnote-1);
* Acordarea finanțării pentru IMM-urile partenere se va realiza în conformitate cu prevederile Regulamentului (UE) nr. 651/2014 al Comisiei de declarare a anumitor categorii de ajutoare compatibile cu piața internă în aplicarea articolelor 107 și 108 din tratat, cu modificările și completările ulterioare și ale Comunicării Comisiei privind Cadrul pentru ajutoarele de stat pentru cercetare, dezvoltare și inovare (2014/C 198/01), precum și în conformitate cu prevederile legislației naționale aplicabile în vigoare. A se vedea secțiunea 6 din prezentul ghid.

# Buget

Bugetul total alocat proiectelor ce urmează a fi desfășurate în colaborare cu partenerii economici selectați este de 6.800.000 euro.

# Tipuri de activități și cheltuieli eligibile[[2]](#footnote-2)

Activitățile realizate de partenerii privați selectați pot fi (conform ghidului solicitantului aferent Acțiunii 1.2):

* activități pentru introducerea rezultatelor cercetării, inovării și transferului tehnologic în producție;
* activitățile de cercetare și inovare;
* activitățile de transfer tehnologic/de cunoștințe;
* achiziția de echipamente/tehnologii/utilaje necesare activităților de cercetare, dezvoltare, inovare și transfer tehnologic prevăzute prin proiect;
* activitățile de informare și publicitate privind proiectul.

Propunerea de proiect trebuie să includă activități de dezvoltare experimentală și introducere a rezultatelor cercetării, inovării și transferului tehnologic în producție.

Toate celelalte activități necesare proiectului dar neprecizate sunt neeligibile.

Se vor respecta cheltuielile eligibile prezentate la secțiunea 5.3.2 Categorii și plafoane de cheltuieli eligibile din [Ghidul solicitantului aferent Acțiunii 1.2](https://mfe.gov.ro/pocidif-ghidul-solicitantului-aferent-actiunii-1-2-sprijin-pentru-proiecte-in-domeniul-tehnologiilor-avansate-prin-crearea-de-hub-uri-de-inovare-in-domenii-de-interes-strategic/) (Sprijin pentru proiecte în domeniul tehnologiilor avansate și crearea de hub-uri de inovare și transfer tehnologic în domenii prioritare).

# Rata de cofinanțare

Schema de ajutor de stat pentru activități de cercetare-dezvoltare și inovare finanțate prin Prioritatea 1. ”Susținerea și promovarea unui sistem de CDI atractiv și competitiv în RO” a Programului Creștere Inteligentă Digitalizare și Instrumente Financiare se regăsește în Anexă la OMIPE nr. 3284/2023[[3]](#footnote-3).

Valoarea maximă a finanțării nerambursabile ce poate fi solicitată și acordată pentru proiect, de către IMM, se determină aplicând, la valoarea cheltuielilor eligibile, intensitatea maximă a ajutorului, aplicabilă pentru activitățile vizate de proiect, categoria de IMM, regiunea și județul în care se implementează acestea, așa cum se specifică în secțiunea 3.4 Rata de cofinanțare din [Ghidul solicitantului aferent Acțiunii 1.2](https://mfe.gov.ro/pocidif-ghidul-solicitantului-aferent-actiunii-1-2-sprijin-pentru-proiecte-in-domeniul-tehnologiilor-avansate-prin-crearea-de-hub-uri-de-inovare-in-domenii-de-interes-strategic/).

# Durata

Propunerile de colaborare se vor derula pe durata de implementare a proiectului HRIA, fără a se depăși data de 31 decembrie 2029. Durata minimă de implementare a unui proiect este de 2 ani.

# Principii orizontale

Toate propunerile de colaborare vor asigura:

* Respectarea drepturilor fundamentale și conformitatea cu Carta Drepturilor Fundamentale a Uniunii Europene și cu art. 9 al Convenției ONU privind Drepturile Persoanelor cu Dizabilități, precum și cu principiile orizontale privind egalitatea de șanse, gen, nediscriminarea (pe bază de sex, origine rasială sau etnică, religie sau convingeri, dizabilitate, vârstă sau orientare sexuală) și accesibilitatea;
* Asigurarea respectării obiectivelor de dezvoltare durabilă, respectiv politica Uniunii în domeniul mediului în conformitate cu articolul 11 și cu articolul 191, alineatul (1) din TFUE, precum și cu principiul de „a nu prejudicia în mod semnificativ” în concordanță cu Regulamentul (UE) nr. 852/2020 al Parlamentului European și al Consiliului.

# Evaluarea propunerilor de colaborare

## Primirea intențiilor/propunerilor de colaborare

Depunerea propunerilor se face într-o singură etapă, în format electronic, prin transmiterea unei arhive la adresa de email infohria@upb.ro. Firmele selectate vor aduce documentele în original pentru depunerea cererilor de finanțare aferente proiectului HRIA.

Documentele care trebuie depuse semnat electronic folosind certificat digital calificat sunt:

* Expresia de interes – *Anexa I* la prezentul pachet de informații;
* Planul de afaceri – *Anexa II* la prezentul pachet de informații;
* Declarația unică de eligibilitate asumată de către reprezentantul legal al IMM sau de către persoana împuternicită în acest sens – *Anexa III* la prezentul pachet de informații, conform modelului din Anexa 3 – Declarație unică din [Metodologia de selecție a partenerilor privați de către organizațiile de cercetare care intenționează să depună proiecte în parteneriat, în vederea accesării finanțării disponibile în cadrul POCIDIF](https://mfe.gov.ro/wp-content/uploads/2023/09/9dc8fa18a0963b289c0854b8aff69a33.pdf);
* **Toate documentele necesare pentru verificarea îndeplinirii condițiilor de eligibilitate**, conform Anexei 1 - Fișa pentru verificarea conformității administrativedin documentul [Metodologia de selecție a partenerilor privați de către organizațiile de cercetare care intenționează să depună proiecte în parteneriat, în vederea accesării finanțării disponibile în cadrul POCIDIF](https://mfe.gov.ro/wp-content/uploads/2023/09/9dc8fa18a0963b289c0854b8aff69a33.pdf):
  + Declarația întreprinderii de încadrare în categoria de IMM;
  + Calcul întreprindere în dificultate (document tip PDF semnat electronic și document Excel). Se solicită Calcul întreprindere în dificultate pentru anii fiscali 2021-2022-2023;
  + Calculul pentru întreprinderile partenere sau legate (dacă este cazul);
  + Certificat constatator detaliat emis de ONRC
  + Certificat de cazier fiscal;
  + Documente statutare ale solicitantului, inclusiv ultimele actele adiționale, dacă există
  + certificatul de înregistrare fiscală/CUI;
  + Situațiile financiare anuale ale solicitantului depuse la Ministerul Finanțelor (pentru ultimii 2 ani) însoțite de dovada depunerii la ANAF;
  + Mandatul special/împuternicire specială pentru semnarea documentelor în numele reprezentantului legal în cazul în care documentele nu sunt semnate de reprezentantul legal
  + Certificatul de atestare fiscală, referitor la obligațiile de plată la bugetul local, pentru sediul social și toate punctele de lucru (dacă este cazul), precum și Certificat de atestare fiscală la bugetul de stat, din care să reiasă că solicitantul și-a achitat obligațiile de plată nete la bugetul de stat și respectiv, bugetul local, în ultimul an calendaristic
  + Anexa 9 - Macheta financiara revizuita prin corrigendum 13.12.2023.

Este obligația entității care depune propunerea de colaborare să asigure depunerea tuturor documentelor necesare verificării îndeplinirii condițiilor de eligibilitate, conform Anexei 1 din Metodologie.

Următoarele elemente vor fi luate în considerare de Solicitanții de tip IMM:

1. Încadrarea în categoria firmelor în dificultate, conform [Metodologiei de verificare](https://www.poc.research.gov.ro/uploads/pocidif/metodologie/metodologie-verificare-intreprindere-in-dificultate_pos_pocidif.PDF). Totodată, se va completa documentul de tip Excel ***Calcul intreprindere in dificultate***
2. Pentru completarea punctului 5. Detaliere buget din Anexa I HRIA - Expresia de interes, se poate utiliza ca model documentul de tip Excel ***Buget\_Expresie de interes.*** Documentul nu are format impus, fiind doar o recomandare și poate fi adaptat în funcție de propunerea de proiect.
3. Conform Ghidului Solicitantului, cursul Inforeuro utilizat va fi cel din luna August 2023,1 euro = 4.9308 lei. UNTSPB își rezervă dreptul de a modifica cursul inforeuro, în conformitate cu cerințele specifice ale AM/OI.
4. În elaborarea Anexei 9 – Machetă financiară, se va lua ține cont de cerințele specifice din Grila ETF, respectiv: Rentabilitatea financiară a investiției va fi calculată după cum urmează: RI = PEI/CI x 100

Unde: RI = Rentabilitatea investiției,

PEI = Profit din exploatare incremental mediu pe 3 ani de la finalizarea proiectului,

CI = valoarea totală a proiectului fără TVA (se preia din bugetul proiectului) (digitalizat)

Profit de exploatare incremental = Profit de exploatare cu proiect minus profitul de exploatare fără proiect –din șablonul de proiecții financiare. scor RI: - 0,5 % ≤ RI ≤ 1 % – punctaj minim 1 - 1 % < RI ≤ 2 % – 3 RI > 2 % – 5

## Verificarea eligibilității

Documentele depuse sunt verificate administrativ de către personalul desemnat de către reprezentantul legal al coordonatorului proiectului HRIA pentru a fi asigurată respectarea criteriilor de eligibilitate. Rezultatul este: ELIGIBIL/NEELIGIBIL. Propunerile de colaborare care au primit calificativul ELIGIBIL intră în procesul de evaluare al Expresiei de Interes. Lista cu propunerile de proiecte declarate eligibile va fi afișată pe pagina web a anunțului de selecție a partenerilor privați.

Eventualele contestații referitoare la rezultatele evaluării eligibilității se pot transmite prin email la adresa infohria@upb.ro, într-un interval de 3 zile lucrătoare de la data afișării rezultatelor de eligibilitate.

Dacă, pe parcursul sau după finalizarea fazei de evaluare, se constată nerespectarea vreunuia dintre criteriile de eligibilitate, propunerea de proiect va fi declarată neeligibilă și va fi exclusă din procesul de selecție.

## Evaluarea expresiilor de interes

Propunerile sunt evaluate, independent, de 3 experți recunoscuți din cadrul instituției coordonatoare sau partenerilor entități publice a proiectului HRIA, numiți prin ordin de reprezentantul legal al coordonatorului. Experții evaluatori sunt doctori în științe (condiție obligatorie) cu experiență demonstrată prin (necumulativ): articole științifice, brevete, proiecte de cercetare industrială și dezvoltare experimentală, experiență în evaluare programe/proiecte internaționale. Fiecare evaluator își va declara în scris imparțialitatea și confidențialitatea.

**Evaluarea individuală**

Fiecare propunere de proiect declarată eligibilă este evaluată, în mod independent de 3 experți evaluatori. Aceștia acordă individual punctaje pentru fiecare criteriu, conform fișei de evaluare, prezentată în Anexa 2 din documentul Metodologia de selecție a partenerilor privați de către organizațiile de cercetare care intenționează să depună proiecte în parteneriat, în vederea accesării finanțării disponibile în cadrul POCIDIF.

Punctajele acordate fiecărui criteriu sunt justificate prin comentarii sumative, cu evidențierea punctelor tari şi a celor slabe. Pentru un proiect, după finalizarea tuturor evaluărilor individuale, evaluatorii vor avea acces la punctajele și comentariile celorlalți evaluatori.

**Stabilirea consensului**

Fiecare propunere de proiect va avea desemnat un Raportor, selectat aleatoriu dintre cei trei experți. Rolul acestuia este de a întocmi Raportul Intermediar de Evaluare a Propunerii de Colaborare, în baza evaluărilor individuale și a discuțiilor purtate cu ceilalți doi evaluatori, iar punctajul obținut este media punctajului dat de cei 3 evaluatori. Ceilalți doi evaluatori sunt invitați să-și exprime opinia asupra Raportului Intermediar de Evaluare a Propunerii de Colaborare (vot „sunt de acord” sau vot „nu sunt de acord”). Dacă Raportul Intermediar de Evaluare a Propunerii de Colaborare are în unanimitate vot „sunt de acord” se consideră ca s-a întrunit consensul și devine Raportul Final de Evaluare a Propunerii de Colaborare. Se consideră că nu s-a atins consensul dacă există un vot „nu sunt de acord” sau dacă exista abțineri. Când un evaluator nu-și exprimă votul „sunt de acord” asupra Raportului Intermediar de Evaluare a Propunerii de Colaborare, se alocă un al patrulea evaluator și procesul se reia până se obține unanimitate între 3 evaluatori.

## Publicarea rezultatelor evaluării

Lista propunerilor de colaborare și punctajul obținut de fiecare dintre acestea, în ordine descrescătoare, va fi publicată pe site-ul apelului ([https://posturivacante.upb.ro/hub-roman-de-inteligenta-artificiala/).](https://upb.ro/apel_hria/).) Participanții la competiție sunt informați de rezultatele evaluării și primesc Raportul Final de Evaluare a Propuneri de Colaborare[,](https://uefiscdi-direct.ro/) prin email, la adresa specificată în propunerea de colaborare. Propunerile de proiecte care au obținut mai puțin de 60 de puncte sunt declarate nefinanțabile.

Participanții la competiție pot depune contestații timp de 3 zile lucrătoare după data publicării rezultatelor finale ale evaluării. Contestațiile pot avea ca obiect exclusiv viciile de procedură pe care aplicatul le consideră neconforme cu criteriile din Fișa de evaluare. Contestațiile nu pot avea ca obiect punctajele și comentariile evaluatorilor.

Contestațiile se vor transmite prin email la adresa infohria@upb.ro.

## Rezultatele competiției

Lista propunerilor de colaborare cu punctajul stabilit după rezolvarea contestațiilor se publică pe site-ul apelului (<https://posturivacante.upb.ro/hub-roman-de-inteligenta-artificiala/>)

Proiectele sunt ierarhizate pe baza punctajelor finale si adoptate în limita bugetului alocat, iar propunerile câștigătoare vor fi incluse în proiectul HRIA.

În situația în care 2 sau mai multe IMM-uri care sunt clasate pe ultimul loc ce poate fi selectat au același punctaj, departajarea acestora se face prin luarea în considerare a punctajului obținut la criteriul relevanță, iar în cazul în care și pentru acest criteriu punctajul este egal se va lua în considerare criteriul capacitate.

Entitățile private care au depus propuneri de colaborare câștigătoare sunt invitate la sediul Universității Naționale de Știință și Tehnologie POLITEHNICA București în vederea semnării Acordului de Parteneriat.

# Calendarul competiției

|  |  |
| --- | --- |
| **ACTIVITATE** | **TERMEN** |
| Lansarea competiției | 24.07.2024 |
| Primirea documentelor propunerii | 19.08.2024, ora 12:00 |
| Comunicarea rezultatelor de eligibilitate administrativă | 23.08.2024 |
| Comunicarea rezultatelor evaluării | 28.08.2024 |
| Comunicarea rezultatelor finale | 02.09.2024 |

# Solicitări de clarificare

Solicitările de clarificare cu privire la aspectele competiției se vor transmite la adresa de email infohria@upb.ro.

1. https://www.poc.research.gov.ro/uploads/2021-2027/conditie-favorizanta/sncisi\_19-iulie.pdf [↑](#footnote-ref-1)
2. Conform Schemei de ajutor de stat „Schema pentru ajutor de stat pentru activități de cercetare-dezvoltare și inovare finanțate prin Prioritatea 1 a Programului creștere inteligentă digitalizare și instrumente financiare (POCIDIF)”, aprobată prin Ordin MIPE nr.3284/31.08.2023, publicată pe site-ul MIPE www.mfe.gov.ro. [↑](#footnote-ref-2)
3. <https://www.poc.research.gov.ro/uploads/2021-2027/pocidif/apeluri-lansate/actiunea1-2/schema-ajutor-de-stat-prioritatea-1-pocidif.ZIP> [↑](#footnote-ref-3)